Sandhausen

**Sandhausen** (sidfränkisch *Såndhause*) isch e Gmai im Rhy-Necker-Chrais z Bade-Wirttebärg. D Gmai het  Iiwohner (Stand: ). Me chännt Sandhausen fir d Sandhauser Dine un fir dr Fueßballverain SV Sandhausen, wu vu 2012 bis 2023 in dr 2. Fueßball-Bundesliga gspilt het.

## Geografi
Sandhausen lyt in dr Metropolregion Rhy-Necker zwisch em Hardtwald un em Kraichgau. Uf em Baan fließe dr Hardtbach, dr Leimbach un dr Landgraben. Im Side vu dr Gmai lige d *Sandhäuser Düne*, e Binnedinelandschaft, wu unter Naturschutz stoht. Dr Baan bstoht us 28,8 % Landwirtschaftsflechi, 46 % Wald, 24,2 % Sidligsflechi un 1 % sunschtiger Flechi.

Nochbergmaine vu Sandhausen sin Heidelberg, Leimen, Walldorf un Oftersheim.

## Gmaigliderig
Zue Sandhausen ghere s glychnamnig Dorf, dr Wyler Bruchhausen un d Ortschafte Försterhaus un Wohngebiet „Industrie“. Uf em Baan lyt d Wieschtig Lochheim.

## Gschicht
Sandhausen isch zum erschte Mol gnännt wore anne 1262 as *Santhusen*. Eschtli vim Dorf isch e Diefburg gläge, wu d Edelfreie vu Bruch d Herrschaft ghaa hän. Speter hän d Edelfreien vu Bruchsal d Ortsherrschaft ghaa. Im Johr 1262 het dr Otto vu Bruchsal s Lääche an dr Bfalzgrof Ludwig iberdrait. Anne 1351 het d Kurbfalz d Herrschaft iber Sandhausen gchauft un het s Ort in d Kirchheimer Zent yyglideret, speter het s zum Oberamt Heidelberg ghert.

Wu d Kurbfalz anne 1803 im Rame vum Rychsdeputationshauptschluss säkularisiert woren isch, isch Sandhausen an s Kurfirschtedum Bade chuu, ab 1806 an s Großherzogtum Bade. Im Badische het Sandhausen vum 1803 bis 1807 zum Amt Oberheidelberg ghert, 1807 bis 1809 zum Oberamt Heidelberg, 1813 bis 1826 zum Landamt Heidelberg, ab 1826 zum Oberamt Heidelberg, ab 1864 Bezirksamt Heidelberg, wu anne 1939 dr Landchrais Heidelberg drus woren isch. Anne 1928 isch Bruchausen yygmaindet wore.

Im Rame vu dr bade-wirttebärgische Chraisreform isch 1973 dr Landchrais Heidelberg ufglest wore un Sandhausen isch zum neie Rhy-Necker-Chrais chuu.

### Yywohnerentwicklig

## Verwaltig
Sandhausen ghert zum Nochberschaftsverband Heidelberg-Mannheim.

; Burgermaischter vu Sandhausen
* 1954–1981: Walter Reinhard
* 1981–2005: Erich Bertsch
* 2005–2021: Georg Kletti
* syt 2021: Hakan Günes

## Kultur un Böuwärch
* s alt Rothus (1742, hite Haimetmuseum)
* Kadolischi Chilche St. Bartholomäus (1767, Querschiff un Gloggedurm 1896)
* Kadolischi Dreifaltigkaits-Chilche (1968)
* Evangelischi Chrischtus-Chilche (gweit 1866)
* Alti Synagog (1757 als Reformierti Chilche böue, speter jidischi Synagog)
* Theodor-Heuss-Schuel (1909, Jugendstil)


 sandhausen.jpg|Lège-Cap-Ferret-Blatz
 Sandhausen Rathaus 20130602.jpg|s nei Rothuus
 Sandhausen Altes Rathaus 20130602.jpg|s alt Rothuus
 St. Ilgen Sandhausen Bahnhof 20130602.jpg|Bahnhof St. Ilgen/Sandhausen
 NSG Sandhausener Duenen Pferdstrieb Sued.JPG|Sandhauser Düne



 Sandhausen Alte Synagoge 20130602.jpg|Alti Synagog
 Sandhausen Evangelische Christuskirche 20130602.jpg|Chrischtus-Chilche
 Sandhausen St.-Bartholomäus-Kirche 20130602.jpg|St. Bartholomäus
 20110801Dreifaltigkeitskirche Sandhausen2.jpg|Dreifaltigkaits-Chilche


## Sport
* Fueßballverain SV Sandhausen
* Basketballverain TG 1889 Sandhausen
* SV Rot-Weiß Sandhausen, vierfache Wältpokalsiger un fimffache Dytsche Maischter im Chaigle.

## Dialäkt
Dr Dialäkt vu Sandhausen ghert zum Sidfränkisch.

## Literatur
* Staatl. Archivverwaltung Baden-Württemberg in Verbindung mit d. Städten u.d. Landkreisen Heidelberg u. Mannheim (Hrsg.): *Die Stadt- und die Landkreise Heidelberg und Mannheim: Amtliche Kreisbeschreibung*.
** Bd. 1: *Allgemeiner Teil*. Karlsruhe 1966.
** Bd. 2: *Die Stadt Heidelberg und die Gemeinden des Landkreises Heidelberg*. Karlsruhe 1968.
* Erich Bertsch: *Heimatbuch der Gemeinde Sandhausen*. Sandhausen 1986, ISBN 3-920431-56-1.
* Hans Horn: *Die Naturschutzgebiete auf Sandhausener Gemarkung*. Heimatbuch der Gemeinde Sandhausen. 1986.
* Kurt Frei: *Familien in Sandhausen 1694–1899 (Ortssippenbuch Sandhausen, Rhein-Neckar-Kreis)*. Lahr-Dinglingen: Interessengemeinschaft Badischer Ortssippenbücher 1990 (= Badische Ortssippenbücher 61).

## Weblink

* Websyte vu Sandhausen
* Sandhausen uf LEO-BW
* Sandhausen Altgemeinde uf LEO-BW

## Fueßnote